Абай Құнанбайұлының 175 жылдығын тойлау комиссиясы құрылды
"Абай Құнанбайұлының 175 жылдығын тойлау комиссиясы құрылды"|"https://madeniportal.kz/adebiet/abai-qunanbaiulynyn-175-zyldygyn-toilau-komissiiasy-quryldy1"
TITLE: Абай Құнанбайұлының 175 жылдығын тойлау комиссиясы құрылды
URL: https://madeniportal.kz/adebiet/abai-qunanbaiulynyn-175-zyldygyn-toilau-komissiiasy-quryldy1
META: "Абай Құнанбайұлының 175 жылдығын тойлау комиссиясы құрылды"|"https://madeniportal.kz/adebiet/abai-qunanbaiulynyn-175-zyldygyn-toilau-komissiiasy-quryldy1"
TOTAL WORDS: 665
TEXT: Мемлекет басшысы Абай Құнанбайұлының 175 жылдық мерейтойын дайындау және өткізу жөніндегі мемлекеттік комиссия құру туралы Жарлыққа қол қойды, деп хабарлайды "Мәдениет порталы" Ақордаға сілтеме жасап. "Мәдениет порталы" құжаттың толық мәтінін ұсынады. 2020 жылы Абай Құнанбайұлының 175 жылдық мерейтойын жоғары ұйымдастырушылық және мазмұндық деңгейде мерекелеуді қамтамасыз ету мақсатында ҚАУЛЫ ЕТЕМІН: 1. Абай Құнанбайұлының 175 жылдық мерейтойын дайындау және өткізу жөніндегі мемлекеттік комиссия қосымшаға сәйкес құрылсын. Қазақстан Республикасының Мәдениет және спорт министрлігі Мемлекеттік комиссияның жұмыс органы болып белгіленсін. Қазақстан Республикасының Үкіметі Абай Құнанбайұлының 175 жылдық мерейтойын дайындау және өткізу жөніндегі жалпыреспубликалық жоспардың жобасын Мемлекеттік комиссияның қарауына 2019 жылғы 1 қазанға дейін енгізуді қамтамасыз етсін. Мемлекеттік комиссия: 1) Абай Құнанбайұлының 175 жылдық мерейтойын дайындау және өткізу жөніндегі жалпыреспубликалық жоспарды 2019 жылғы 1 қарашаға дейін бекітсін; 2) осы Жарлықты іске асыру жөнінде өзге де шараларды қабылдасын. «Абай Құнанбайұлының 175 жылдық мерейтойын мерекелеу туралы» Қазақстан Республикасы Президентінің 2019 жылғы 30 мамырдағы № 55 Жарлығының 1-тармағы 1), 2) тармақшаларының күші жойылды деп танылсын. Осы Жарлықтың орындалуын бақылау Қазақстан Республикасы Президентінің Әкімшілігіне жүктелсін. Осы Жарлық қол қойылған күнінен бастап қолданысқа енгізіледі. Қазақстан Республикасының Президенті Қ. Тоқаев Нұр-Сұлтан, Ақорда, 2019 жылғы 26 тамыз № 134 Қазақстан Республикасы Президентінің 2019 жылғы 26 тамыздағы № 134 Жарлығына ҚОСЫМША Абай Құнанбайұлының 175 жылдық мерейтойын дайындау және өткізу жөніндегі мемлекеттік комиссияның ҚҰРАМЫ Қазақстан Республикасының Мемлекеттік хатшысы, төраға Қазақстан Республикасы Президенті Әкімшілігінің Басшысы, төрағаның орынбасары Қазақстан Республикасы Премьер-Министрінің бірінші орынбасары – Қаржы министрі, төрағаның орынбасары Қазақстан Республикасы Мемлекеттік хатшысы хатшылығының меңгерушісі, комиссияның хатшысы комиссия мүшелері: Қазақстан Республикасы Премьер-Министрінің әлеуметтік мәселелер жөніндегі орынбасары «Nur О tan» партиясы Төрағасының бірінші орынбасары мемлекеттің өңірлік саясаты саласындағы жұмысқа жетекшілік ететін Қазақстан Республикасы Президенті Әкімшілігі Басшысының орынбасары Қазақстан Республикасы Президентінің Баспасөз хатшысы Қазақстан Республикасының Сыртқы істер министрі Қазақстан Республикасының Ақпарат және қоғамдық даму министрі Қазақстан Республикасының Білім және ғылым министрі Қазақстан Республикасының Мәдениет және спорт министрі Нұр-Сұлтан қаласының әкімі Алматы қаласының әкімі Шымкент қаласының әкімі Ақмола облысының әкімі Ақтөбе облысының әкімі Алматы облысының әкімі Атырау облысының әкімі Батыс Қазақстан облысының әкімі Жамбыл облысының әкімі Қарағанды облысының әкімі Қостанай облысының әкімі Қызылорда облысының әкімі Маңғыстау облысының әкімі Павлодар облысының әкімі Солтүстік Қазақстан облысының әкімі Түркістан облысының әкімі Шығыс Қазақстан облысының әкімі Қазақстан Республикасы Премьер-Министрі Кеңсесінің Басшысы Абдрахманов Сауытбек Абдрахманұлы – Қазақстан Республикасы Парламенті Мәжілісінің депутаты Жұмағұлов Бақытжан Тұрсынұлы – Қазақстан Республикасының Парламенті Сенатының депутаты Қазақстан Республикасы Президенті Әкімшілігі Ішкі саясат бөлімінің меңгерушісі Қазақстан Республикасы Президенті Әкімшілігі Ішкі саясат бөлімі меңгерушісінің орынбасары «Қазақстан Жазушылар одағы» республикалық қоғамдық бірлестігінің төрағасы «Қазақстан Жазушылар одағы» республикалық қоғамдық бірлестігінің төрағасының бірінші орынбасары Қазақстан Республикасының Білім және ғылым министрлігі «Абай атындағы Қазақ ұлттық педагогикалық университеті» шаруашылық жүргізу құқығындағы республикалық мемлекеттік кәсіпорнының ректоры Қазақстан Республикасының Білім және ғылым министрлігі «Л. Гумилев атындағы Еуразия ұлттық университеті» шаруашылық жүргізу құқығындағы республикалық мемлекеттік кәсіпорнының ректоры Қазақстан Республикасының Білім және ғылым министрлігі «әл-Фараби атындағы Қазақ ұлттық университеті» шаруашылық жүргізу құқығындағы республикалық мемлекеттік кәсіпорнының ректоры Қазақстан Республикасының Білім және ғылым министрлігі Ғылым комитетінің «М. Әуезов атындағы әдебиет және өнер институты» республикалық мемлекеттік қазыналық кәсіпорнының директоры Қазақстан Республикасының Білім және ғылым министрлігі Ғылым комитетінің «Ш. Уәлиханов атындағы Тарих және этнология институты» республикалық мемлекеттік қазыналық кәсіпорнының директоры Қазақстан Республикасының Білім және ғылым министрлігі Ғылым комитетінің «Мемлекет тарихы институты» мемлекеттік мекемесінің директоры Қазақстан Республикасының Білім және ғылым министрлігі «әл-Фараби атындағы Қазақ ұлттық университеті» шаруашылық жүргізу құқығындағы республикалық мемлекеттік кәсіпорнының «Абай» ғылыми-зерттеу институтының директоры Қазақстан Республикасының Мәдениет және спорт министрлігі «Абайдың «Жидебай-Бөрілі» мемлекеттік тарихи-мәдени және әдеби-мемориалдық музей-қорығы» республикалық мемлекеттік қазыналық кәсіпорнының директоры «Ұлттық аударма бюросы» қоғамдық қорының атқарушы директоры Әуезов Мұрат Мұхтарұлы – мәдениеттанушы, қоғам қайраткері Есім Ғарифолла Есімұлы – абайтанушы, Қазақстан Республикасы Ұлттық ғылым академиясының академигі, философия ғылымдарының докторы, профессор Қасейінов Дүйсен Қорабайұлы – Халықаралық түркі мәдениеті ұйымының бас директоры Қыдырәлі Дархан Қыдырәліұлы – Халықаралық Түркі академиясының президенті, «Егемен Қазақстан» республикалық газеті» акционерлік қоғамы басқармасының төрағасы Сатаев Ахан Қарғамбайұлы – кинорежиссер, сценарист, продюсер Сейсенбаев Роллан Шәкенұлы – абайтанушы, жазушы, драматург Сүлейменов Олжас Омарұлы – Қазақстан Республикасының Мәдениет және спорт министрлігі «Мәдениеттерді жақындастыру орталығы» мемлекеттік музейі» республикалық мемлекеттік қазыналық кәсіпорнының директоры, ақын, қоғам қайраткері. ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
